H O T Ă R Â R E

**privind aprobarea** **închirierii unor părți din imobilul situat în Municipiul Cluj-Napoca, str. Viilor nr. 46 - 50, aflat în domeniul public** **al Județului Cluj și în administrarea Spitalului Clinic de Recuperare Cluj-Napoca**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 102 din 23.05.2022 privind aprobarea închirierii unor spații aflate în domeniul public al Județului Cluj și în administrarea Spitalului Clinic de Recuperare Cluj-Napoca, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 20658/2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 20661/2022 şi de Avizul cu nr. 20658 din 26.05.2022 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresele Spitalului Clinic de Recuperare Cluj-Napocanr. 7521/10.05.2022, înregistrată la Consiliul Județean Cluj cu nr. 19017/11.05.2022 și nr. 7960/17.05.2022, înregistrată la Consiliul Județean Cluj cu nr. 20222/19.05.2022;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicat;

În conformitate cu prevederile:

* art. 173 alin. (1) lit. c) și alin. (4) lit. a), ale art. 297 alin. (1) lit. c) și ale art. 332 – 348 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 3, ale art. 792 - 857, ale art. 861 alin. (3), ale art. 867 – 870 și ale art. 1777 – 1823 din Legea privind Codul civil nr. 287/2009, republicată, cu modificările şi completările ulterioare;
* art. 453 - 456 din Legea privind Codul fiscal nr. 227/2015, cu modificările și completările ulterioare;
* anexei nr. 22 din Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Județului Cluj, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă închirierea, de către Spitalul Clinic de Recuperare Cluj-Napoca, a unui spațiu în suprafața de 1 mp din imobilul-teren, în suprafață de 22758 mp, situat în Municipiul Cluj-Napoca, str. Viilor nr. 46-50, înscris în Cartea funciară nr. 331780 Cluj-Napoca, identificat cu nr. cadastral 331780, având valoarea de inventar de 24.158.187,40 lei, aflat în proprietatea publică a Județului Cluj și în administrarea Spitalului Clinic de Recuperare Cluj-Napoca, în vederea amplasării unui panou informativ în domeniul sănătății.

**(2)** Se aprobă închirierea, de către Spitalul Clinic de Recuperare Cluj-Napoca, a unui spațiu în suprafața de 1 mp din imobilul-clădire- corp B, situat în Municipiul Cluj-Napoca, str. Viilor nr. 46-50, înscris în Cartea funciară nr. 331780 Cluj-Napoca, identificat cu nr. cadastral 331780-C2, având valoarea de inventar de 2.776.996,55 lei, aflat în proprietatea publică a Județului Cluj și în administrarea Spitalului Clinic de Recuperare Cluj-Napoca, în vederea amplasării unui panou informativ în domeniul sănătății.

**(3)** Durata minimă a închirierii spațiilor precizate la alin. (1) și (2) este de 3 ani, iar durata maximă este de 5 ani.

**(4)** Prețul minim al închirierii este de 150 lei/mp/lună, fără TVA.

**(5)** Se împuterniceșteSpitalul Clinic de Recuperare Cluj-Napoca, în calitate de administrator al imobilelor în cauză, să organizeze procedura de licitaţie publică pentru închirierea acestor spații, în scopul realizării activităţilor prevăzute la alin. (1).

**(6)** Se aprobă ca Spitalul Clinic de Recuperare Cluj-Napoca să încaseze o cotă-parte de 50% din prețul chiriei, care constituie venit propriu.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget-Finanțe Resurse Umane, precum și Spitalul Clinic de Recuperare Cluj-Napoca.

**Art. 3.** Prezenta hotărâre se comunică Direcției Generale Buget-Finanțe Resurse Umane; Spitalului Clinic de Recuperare Cluj-Napoca, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi pe pagina de internet [www.cjcluj.ro](http://www.cjcluj.ro).

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 105 din 26 mai 2022**

*Prezenta hotărâre a fost adoptată cu 32 voturi “pentru”, fiind astfel respectate prevederile legale privind majoritatea de voturi necesară.*